A BIZOTTSÁG 383/2004/EK RENDELETE

(2004. március 1.)

a termékleírások főbb pontjainak összefoglaló lapja tekintetében a 2081/92/EGK tanácsi rendelet alkalmazására vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre[1] és különösen annak 16. cikkére,

mivel:

(1) A 2081/92/EGK rendelet 4. cikkének megfelelően a termékeknek, illetve az élelmiszereknek meg kell felelniük a termékleírásnak annak érdekében, hogy jogosultak legyenek az oltalom alatt álló eredetmegjelölés (OEM), illetve az oltalom alatt álló földrajzi jelzés (OFJ) használatára. A leírást be kell nyújtani a Bizottsághoz.

(2) A 2081/92/EGK rendelet 6. cikkének (2) bekezdése előírja a Bizottság számára, hogy amennyiben az megállapítja, hogy az elnevezés oltalomra jogosult, tegye közzé az Európai Unió Hivatalos Lapjában a bejelentő nevét és címét, a termék elnevezését, a bejelentés főbb pontjait, a termék előállítására, termelésére vagy gyártására vonatkozó nemzeti rendelkezésekre való hivatkozást, illetve - szükség esetén - megállapításának indoklását, amelyek alapján kifogások emelhetők.

(3) Az említett eljárást kell alkalmazni valamely leírásnak a 2081/92/EGK rendelet 9. cikke szerinti módosítása iránti kérelmekre is.

(4) A 2081/92/EGK rendelet 6. cikkének (3) bekezdésével összhangban meghatározott oltalom alatt álló eredetmegjelölések és oltalom alatt álló földrajzi jelzések nyilvántartásában felsorolt elnevezések termékleírásaiban szereplő követelmények átláthatóságának biztosítása érdekében az említett rendelet 4. cikkének (2) bekezdésében meghatározott egyes leírások főbb pontjainak összefoglaló lapját közzé kell tenni az Európai Unió Hivatalos Lapjában.

(5) Az összefoglaló lapot a 2081/92/EGK rendelet 5. cikke szerinti bejegyzés iránti kérelmek esetében kell alkalmazni.

(6) Az összefoglaló lapot minden olyan alkalommal frissíteni kell, amikor a rendelet 9. cikke szerint elfogadják valamely leírás módosítását, továbbá minden egyes frissítést közzé kell tenni az Európai Unió Hivatalos Lapjában.

(7) A 2081/92/EGK rendelet 17. cikke szerinti bejegyzés iránti kérelmeket ugyanezen adatok alapján az említett rendelet 15. cikkében meghatározott bizottság vizsgálja meg. Ezeket az összefoglaló lapokat szakaszonként teszik közzé az Európai Unió Hivatalos Lapjában. E célból a tagállamoknak gondoskodniuk kell arról, hogy megfeleljenek a minta szerinti összefoglaló lapnak, valamint hogy - szükség esetén - megfelelően összeállított összefoglaló lapokat továbbítsanak a Bizottsághoz.

(8) Egységes formanyomtatványt kell meghatározni az eredetmegjelölések és földrajzi jelzések termékleírásai összefoglaló lapjainak kinézetére az Európai Unió Hivatalos Lapjában való közzététel céljából.

(9) Az e rendeletben foglalt intézkedések összhangban vannak a Mezőgazdasági Termékek és Élelmiszerek Földrajzi Jelzéseinek és Eredetmegjelöléseinek Szabályozási Bizottsága véleményével,

ELFOGADTA EZT A RENDELETET:

1. cikk

A 2081/92/EGK rendelet értelmében minden egyes eredetmegjelölés és földrajzi jelzés esetében az e rendelet I. mellékletében szereplő formanyomtatványnak megfelelő összefoglaló lapot kell készíteni.

Az összefoglaló lapnak tartalmaznia kell a termékleírás főbb pontjait az említett rendelet 4. cikkének (2) bekezdésével összhangban.

Az összefoglaló lap 3. pontjában fel kell tüntetni a termék típusát a II. mellékletben található osztályozással összhangban.

Az előállításra és forgalomba hozatalra vonatkozó összes főbb követelményt, ideértve az érintett földrajzi területen lebonyolítandó műveleteket is, világosan fel kell tüntetni, lehetőleg az összefoglaló lap 4.5. pontjában (termelési módszer).

2. cikk

A tagállamok gondoskodnak az 1. cikkben meghatározott összefoglaló lap megfelelő elkészítéséről és a Bizottság részére történő továbbításáról

- minden egyes oltalom alatt álló eredetmegjelölés vagy oltalom alatt álló földrajzi jelzés bejegyzése iránti kérelem esetén,

- minden egyes már bejegyzett eredetmegjelölés vagy földrajzi jelzés leírásának módosítása iránti kérelem esetén, amennyiben a javasolt módosítás az összefoglaló lap módosítását vonja maga után,

- minden egyes, a 2081/92/EGK rendeletnek megfelelően bejegyzett eredetmegjelölés és földrajzi jelzés esetén szakaszonként.

3. cikk

A tagállamok gondoskodnak arról, hogy illetékes hatóságaik a leírások módosítása iránti valamennyi kérelmet továbbítsa a Bizottság felé a III. mellékletben szereplő formanyomtatvánnyal együtt, ideértve adott esetben a frissített összefoglaló lapot is.

4. cikk

A Bizottság az összefoglaló lapot annak esetleges módosításával együtt közzéteszi az Európai Unió Hivatalos Lapjában.

5. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. március 1-jén.

a Bizottság részéről

Franz FISCHLER

a Bizottság tagja

I. MELLÉKLET

Az összefoglaló lap formanyomtatványa

A TANÁCS 2081/92/EGK RENDELETE

"A TERMÉK ELNEVEZÉSE"

(EK-szám: )

OEM () OFJ ()

Ez az összefoglaló lap csak tájékoztató jelleggel készült. Az összes részletes adat - különösen az érintett OEM, illetve OFJ alá tartozó termékek előállítóira vonatkozók - megtekinthető a nemzeti szinten vagy az Európai Bizottságtól beszerezhető termékleírás teljes változatában[2].

1. A tagállam felelős szervezeti egysége

Név:

Cím:

Telefon:

Fax:

[E-mail:]

2. Csoportosulás

2.1. Név:

2.2. Cím:

[Telefon:]

[Fax:]

[E-mail:]

2.3. Összetétel: termelők/feldolgozók () egyéb ()

3. Atermék típusa (az e rendelet II. mellékletében szereplő osztályozással összhangban):

4. Termékleírás (a 4. cikk (2) bekezdése szerinti követelmények összefoglaló lapja):

4.1. Név:

4.2. Leírás:

4.3. Földrajzi terület:

4.4. A származás igazolása:

4.5. Az előállítás módja[3]:

4.6. Kapcsolat:

4.7. Ellenőrző szerv:

Név:

Cím:

[Telefon:]

[Fax:]

[E-mail:]

4.8. Jelölés:

4.9. Nemzeti előírások:

II. MELLÉKLET

A 2081/92/EGK tanácsi rendelet 1. cikkének (1) bekezdésében említett mezőgazdasági termékek és élelmiszerek osztályozása

I. Az EK-Szerződés I. mellékletében felsorolt, emberi fogyasztásra szánt termékek:

1.1. csoport: Friss hús (valamint vágási melléktermék és belsőség)

1.2. csoport: Húsipari termékek (főzve, sózva, füstölve stb.)

1.3. csoport: Sajt

1.4. csoport: Egyéb állati eredetű termékek (tojás, méz, különféle tejtermékek, a vaj kivételével)

1.5. csoport: Olajok és zsírok (vaj, margarin, olaj stb.)

1.6. csoport: Gyümölcsök, zöldségfélék és gabonafélék, frissen vagy feldolgozva

1.7. csoport: Friss hal, puhatestűek és rákfélék, valamint ezekből készült termékek

1.8. csoport: Az I. mellékletben szereplő egyéb termékek (fűszerek stb.)

II. A 2081/92/EGK rendelet I. mellékletében említett élelmiszerek:

2.1. csoport: Sör

2.2. csoport: Természetes ásványvizek és forrásvizek

2.3. csoport: Növényi kivonatokból készült italok

2.4. csoport: Kenyér, péksütemények, cukrászsütemények, cukorkaáruk, kétszersültek, kekszek és egyéb pékáruk

2.5. csoport: Természetes enyvek és gyanták

2.6. csoport: Mustár

2.7. csoport: Tészta

III. A 2081/92/EGK rendelet II. mellékletében említett mezőgazdasági termékek:

3.1. csoport: Széna

3.2. csoport: Illóolajok

3.3. csoport: Parafa

3.4. csoport: Kosenil (állati eredetű nyers termék)

3.5. csoport: Virágok és dísznövények

3.6. csoport: Gyapjú

3.7. csoport: Fűz

III. MELLÉKLET

A termékleírás módosítása iránti kérelmek formanyomtatványa

A TANÁCS 2081/92/EGK RENDELETE

"A TERMÉK ELNEVEZÉSE"

(EK-szám: )

Kért módosítás(ok)

- A leírásban szereplő címsor(ok):

Név

Leírás

Földrajzi terület

A származás igazolása

Az előállítás módja

Kapcsolat a földrajzi területtel

Jelölés

Nemzeti követelmények

- Módosítás(ok):

(Tüntesse fel a címsorokat!)

A termékleírások főbb pontjait érintő módosítások rövid ismertetése.

Illessze be a frissített összefoglaló lapot!

[1] HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

[2] Európai Bizottság, Mezőgazdasági Főigazgatóság, A mezőgazdasági termékek minőségével kapcsolatos politika, B-1049 Brüsszel.

[3] Ebben a pontban kell egyértelműen felüntetni a termeléssel, illetve forgalomba hozatallal kapcsolatos minden főbb követelményt. Különösen az oltalom alatt álló földrajzi jelzés (OFJ) esetében szükséges megadni az előállítás minden olyan lépését, amelyet az érintett földrajzi területen kell elvégezni (pl. a nyersanyagok előállítása, az előállítás szakaszai, illetve egyéb műveletek). Minden oltalom alatt álló eredetmegjelölés (OEM) és földrajzi jelzés (OFJ) esetében fel kell tüntetni az olyan egyéb műveleteket, mint például a darabokra vagy szeletekre vágás, reszelés, csomagolás, illetve palackozás, stb., amelyeket az érintett földrajzi területen kell elvégezni.